**HEA EESKUJU**

**KAARI PULST**

Pärnu Koidula Gümnaasium

Kaarile möeldes tuleb kohe suur naeratus suule, sest teda nähes või tema peale mõeldes on raske tõsiseks jääda. Ta on koolis see, kes tuleb sulle vastu kergel sammul ja suu kõrvuni, jalas suured põdra-sussid. Hommikuti ja vahetundide ajal on ta õpilasesinduses ning peaaegu alati õpetab kellelegi matemaatikat või bioloogiat. Kaari on pärit Pärnumaalt Uulust ja ta on heas mõttes maalaps, kellel on kodus kanad ja tibud. Põhikooli lõpetas ta viitega ja hetkel õpib Pärnu Koidula Gümnaasiumis 11. Klassis bioloogia-keemia suunal. Kaari on see, kes õpilasesinduses lilli kastab ja alles eelmisel nädal meile 10 aaloe-beebit tõi.

Kui midagi on vaja teha, siis on Kaari see, kelle peale saab loota. Ta ei ütle kunagi, et ta ei saa või ei viitsi. Pigem teeb ta liiga palju. Peale õppimise on ta õpilasesinduse kõige aktiivsem liige ja pole üritust või ettevõtmist, millega ta seotud poleks. Olgu selleks jõuluballi korraldamine või jõuludel kuuse ehtimine. Koolivälisel ajal laulab ta segakooris, kuulub Pärnu Raeküla noortekeskuse aktiivi ja aitab Raeküla vanakooli keskuses. Sõbranna Angelaga teevad nad KaariAngela TVd ja nende hitte kuuleb vahetunnis ka kooliraadiost.

Pärnu Raeküla noortekeskuses tegutseb Kaari vabatahtlikuna. Ta tegeleb seal noortega ja viib läbi erinevaid projekte. Viimati kirjutas ta ise projekti, mille eesmärk oli noorte seas populariseerida raamatukogusid ja teatreid. Ta on kirjutanud mitmeid "Nopi üles" ja Erasmus+ noortevahetuse projekte. Kevadel korraldas Kaari Vanakooli keskuses heategevusürituse, mille tuli läks liikumispuudega lastele. Koolis on ta eeskujulik õpilane, aktiivne õpilasesinduse liige ja lihtsalt maailma kõige toredam koolikaaslane.

1. Silmapaistev õpilasesinduse liige 2. Oskus aidata kõiki kõiges 3. Oskus märgata, hoolida ja maailma paremaks muuta.

HEA EESKUJU ESITAJA

Madde Rebane